৫ ই জুন সকাল ১১ টায় শুরু হচ্ছে দশম জাতীয় সংসদের বাজেট অধিবেশন। রাষ্ট্রপতি মোঃ আবদুল হামিদ সংবিধানের ৭২ অনুচ্ছেদের প্রথম দফায় প্রদত্ত ক্ষমতাবলে গত ১৬ ই মে সংসদের এ ২১তম অধিবেশন আহবান করেছেন। এ অধিবেশনে ২০১৮-১৯ অর্থবছরের বাজেট পেশ এবং পাস করা হবে। অর্থমন্ত্রী আবুল মাল আবদুল মুহিত এ বাজেট পেশ করবেন। অত্যন্ত গুরুত্বপূর্ণ এ অধিবেশন দীর্ঘ হবে। আগামী ৭ ই জুন পরবর্তী অর্থ বছরের বাজেট পেশ করার কথা রয়েছে। এ অধিবেশনে বাজেট পেশ ছাড়াও বেশ কিছু গুরুত্বপূর্ণ বিল পাস হতে পারে। তবে আগামী ৫ ই জুন সংসদ কার্য-উপদেষ্টা কমিটির সভায় অধিবেশনের কার্যক্রম ও মেয়াদ নির্ধারণ করা হবে।